**Vásári szabályzat**

a 2019. november 23. – 2019. december 23. között megrendezésre kerülő

***Debreceni Adventi Vásár*** szolgáltató Partnerei részére

A vásári szabályzat minden a vásáron résztvevő szolgáltató Partnerrel kötött szerződés

elválaszthatatlan részét képzi, az abban foglaltak betartása kötelező érvényű.

1. Jelen szabályzat meghatározza a Vásáron tartózkodó személyek, kereskedők, azok alkalmazottai, vásárlók és egyéb használók egymás közötti magatartását, és azokat az alapvető szabályokat, melyek a kulturált kereskedelmi és szolgáltatói tevékenység, a közönség lehető legmagasabb színvonalon történő kiszolgálása érdekében elengedhetetlen. Továbbá előírja a Vásár rendeltetésszerű használatára, biztonságos üzemeltetésre szolgáló más szabályokban nem rögzített követelményeket.
2. Az Adventi Vásár szervezője:

**Főnix Rendezvényszervező Közhasznú Nonprofit Kft.**

**4026 Debrecen, Hunyadi u. 1-3.**

Email: info@fonixinfo.hu

honlap: [www.fonixinfo.hu](http://www.fonixinfo.hu)

Elérhetőségeink**:**

vásáron megjelenő szolgáltató Partnerek kiválasztásával, szervezésével, szerződéskötéssel kapcsolatban:

**Varga Szilvia**

**tel: +36 -70-933-9929,**

**email :varga.szilvia@fonixinfo.hu**

vásár lebonyolításával, koordinálásával, ellenőrzésével kapcsolatban

**Dan Róbert**

**tel: +36-70-933-9937**

**email:** **dan.robert@fonixinfo.hu**

Pataki Péter

**tel: +36-70-933-9941**

**email**: **pataki.peter@fonixinfo.hu**

1. **A vásár helyszíne:**

Kossuth tér- Piac u. sétálóövezet – Régi Városháza udvara – Rózsa u.

1. **A Vásár nyitva tartása**

2019. november 23. – 2019. december 23.

Kossuth tér- Piac u. sétálóövezet és Rózsa u.:

hétköznap: 09:00-20:00 óra között (**kötelező nyitva tartás: 12:00-20:00**)

hétvégén: 09:00-21:00 óra között (**kötelező nyitva tartás: 09:00-21:00**)

December 23.-án a vásár nyitvatartási ideje: 09:00-20:00

Régi Városháza udvarán:

hétköznap: 16:00-20:00 óra között (**kötelező nyitva tartás: 16:00-20:00**)

hétvégén: 09:00-21:00 óra között (**kötelező nyitva tartás: 09:00-21:00**)

A kötelező nyitva tartástól eltérni csak a vásár szervezőjének engedélyével lehet.

1. Jelentkezés, területbérlés feltételei és módja, a vásár szabályzata

A Főnix Rendezvényszervező Közhasznú Nonprofit Kft. csak a pályázati rendszerben kiválasztott Partnerek számára biztosít részvételt a vásáron, velük köt szerződést. A résztvevők árusító hely kiosztását minden esetben a Szervező határozza meg (beosztás, elhelyezés, területkijelölés stb.). A vásári szolgáltató Partner köteles elfogadni a szervező által részére árusításra kijelölt installációs helyet. Szervező a bérleményeken jól látható helyen számokat helyez el, mely a Partner beazonosításra szolgál.

Az installációk átadása helyszínen jegyzőkönyv ellenében történik .

1. A vásár területére gépjárművel, bepakolás/ kipakolás/ árubeszállítás céljából a vásár nyitvatartási idején kívül a szervezők által kiadott behajtási engedélyekkel (Partnerenként 1 db behajtási engedély) lehet behajtani. A rendezvény teljes területén a KRESZ rendelkezései az érvényesek, a gépjárművek maximális sebessége csak 5 km/h lehet. A vásár területén parkolni tilos, a behajtási engedély kizárólag behajtásra jogosít.
2. A Vásáron történő kitelepüléskor kizárólag az előzetesen egyeztetett, a pályázatában és a szerződésben feltüntetett a Szervező által jóváhagyott termékek forgalmazhatók. A jóvá nem hagyott termékek árusítását a Szervező jogosult megtiltani, az elárusító helyről a termékeket beszedetni. Amennyiben a Partner ennek nem tesz eleget a Szervező azonnali hatállyal felmondhatja a szerződést.

**A Vásár területén TILOS:**

* olyan tevékenység, amely a szabályzatban foglalt tevékenységen kívül esik, jogszabályba ütközik, illetve közerkölcsöt sért;
* minden másokat zavaró erős zajjal, szaggal vagy egyéb környezeti ártalommal járó tevékenység;
* robbanóanyag, pirotechnikai eszközök, fegyverek bevitele;
* a szervező engedélye nélkül – alkalmi- kereskedelmi tevékenység, reklám, propaganda (reklámtáblák, megállító táblák és szórólapok) elhelyezése a pavilon külső felületein.
* a pavilonokban zenét szolgáltatni

A Vásár területére vakvezető és mozgáskorlátozottakat segítő kutya kivételével állatokat kizárólag ölben vagy szájkosárral pórázon lehet bevinni.

1. A Partner kizárólag a Szervező által jóváhagyott installációban folytathatja a tevékenységét, nem tehet olyan megnyilvánulásokat, nem használhat olyan üzleti fogásokat, mely a többi Partner érdekeit sérti.
2. A Partner által bérelt installáció önhatalmúlag nem cserélhető el, nem növelhető és nem adható/értékesíthető tovább, akár csak részben sem más Partner(ek)nek.

A Partner az árusító hely frontján túl ( kivéve, ha ezt a Szervező engedélyezi) nem pakolhat, tevékenységét kizárólag az installációban végezheti.

1. A Partner az elárusítható helyét – a nyitva tartási idő alatt – felügyelet és őrzés nélkül nem hagyhatja, standját nem zárhatja be. Ettől csak kivételes esteben a Szervező engedélyével térhet el. Amennyiben a Kereskedő nem tartja be a kötelező nyitva tartást, úgy a Szervező a bérleti szerződést azonnali hatállyal felmondhatja.
2. A bérelt pavilonok tisztán tartásáról a Partnerek saját maguk kötelesek gondoskodni. Az árusítás során keletkezett hulladékot – így különösen a vásárlók által el nem vitt csomagoló anyagot – mindenki köteles összegyűjteni és a kijelölt hulladékgyűjtőkbe elhelyezni.
3. A Kereskedő tevékenysége során köteles betartani a kereskedelmi tevékenységre vonatkozó előírásokat. Kötelezettséget vállal arra, hogy a hatályos jogszabályokban és árusítási szabályzatban előírt hatósági/működési engedélyeket legkésőbb az installáció átvételi időpontjáig beszerzi, azokat a helyszínen tartja, a Szervező és a hatósági szervezetek kérésére felmutatja, az árusítást a vonatkozó törvények és előírások betartásával végzi. A kereskedő köteles a vásár területén a tisztességes kereskedői magatartást maximálisan betartani, a vásárlókat korrekten és az előírásoknak megfelelően tájékoztatni, udvariasan kiszolgálni. Köteles ár-tájékoztatási kötelezettségének eleget tenni, tevékenységét munkavégzésre alkalmas állapotban végezni. Amennyiben értékesítő tevékenysége zavarja a többi árust, vagy a Debreceni Advent rendezvény látogatóit, a Szervező azonnali hatállyal felmondhatja a szerződést.
4. A Szervező kereskedelmi és kézműves installációk esetén a Partner számára kizárólag a világításhoz elegendő, vendéglátós pavilonok esetében az egyeztetett és szerződésben rögzített összteljesítményig biztosít áramot.
5. A vendéglátó tevékenységet végző Partnerek a vásár teljes időtartama alatt a vásárlók kiszolgálására kizárólag **környezetbarát papírtálcát és evőeszközt jogosultak használni.** Szervező ennek betartását jogosult folyamatosan ellenőrizni; amennyiben Szervező képviselője azt észleli, hogyPartner nem tartja be a kiszolgálásra előírt követelményeket -úgy – jegyzőkönyv egyidejű felvétele mellett, amelyhez nyomtatás után fényképfelvételt is mellékelni kell – jogosult az étel további árusítását megtiltani. Abban az esetben továbbá, ha a Partner a kiszolgálásra vonatkozó kötelezettségét legalább 2 (kettő) alkalommal jegyzőkönyvben dokumentáltan megszegi, úgy Partner **100 000 (egyszázezer) Ft / alkalom** összegű kötbért köteles fizetni a Szervező számára.
6. Azok a vendéglátó Partnerek akik jogosultak ital árusítására, annak kiszolgálását a vásár teljes időtartama alatt kizárólag a **Szervező által forgalmazott** – a vásár arculatához illeszkedően kialakított **250 ml** és **350 ml** űrtartalmú **papírpohárban** végezhetik.

Szervező ennek betartását jogosult folyamatosan ellenőrizni. Amennyiben Szervező képviselője azt észleli, hogy Partner az ital kiszolgálását nem a Szervezőtől vásárolt papírpohárban végzi, úgy -jegyzőkönyv egyidejű felvétele mellett, amelyhez nyomtatás után fényképfelvételeket is mellékelni kell - jogosult az ital árusítását megtiltani.

Abban az esetben továbbá, ha a Partner az ital kiszolgálásra vonatkozó kötelezettségét legalább 2 (kettő) alkalommal jegyzőkönyvben dokumentáltan megszegi, úgy Partner **100 000 (egyszázezer) Ft /** alkalom összegű **kötbért** köteles fizetni a Szervező számára.

**250 ml papírpohár ára : bruttó 20 Ft/db**

**350 ml papírpohár ára: bruttó 30 Ft/db**

A papírpoharak igénylésére ***2019. november 08***. napjáig írásban a varga.szilvia@fonixinfo.hu email címen van lehetőség.

A megadott határidőt követően a Szervező jogosult a Partner pohárrendelésre vonatkozó igényét visszautasítani és egyúttal megtagadni az ital árusításának lehetőségét.

A megrendelés alapján a poharak ellenértékét **legkésőbb 2019. november 14. napjáig kell megfizetni.**

A poharak átadása: 2019. november 22. Kossuth tér.

1. Vendéglátó tevékenységet végző Partnerek kötelesek a pavilonokban hitelesített **tűzoltó készüléket** készenlétbe helyezni, alkalmazottai részére az előzetes tűzvédelmi oktatást megtartani és az időszakos tűzvédelmi továbbképzést biztosítani, azok tényét előírásszerűen okmányolni és a szükség szerinti egyéb tűzvédelmi előírásokat biztosítani és betartani.
2. A Partner köteles az installációkra vonatkozóan bérleti szerződést kötni a Főnix Rendezvényszervező Közhasznú Nonprofit Korlátolt Felelősségű Társasággal legkésőbb ***2019. november 14. 16 óráig***. A bérleti díj megfizetése mellett a bérlő óvadék megfizetésére is kötelezettséget vállal. A bérleti díj és az óvadék megfizetése, a bérleti szerződés hatályba lépésének feltétele.
3. A Kereskedőnek az installáció nyitvatartási időn kívüli zárásáról valamint az ehhez szükséges lakat és 2 db kulcs biztosításáról gondoskodnia kell. Kereskedő 1 db lakatot névvel és a pavilon számával ellátott, lezárt borítékban a Szervező részére 2019. november 22-én köteles átadni. A zárt pavilonok nyitvatartási időn kívüli őrzésről a Főnix Rendezvényszervező Közhasznú Nonprofit Kft. gondoskodik. A vásár területén történt esetleges lopásokkal kapcsolatban a Szervezőt felelősség nem terheli. A Kereskedők tulajdonában és/vagy használatában álló berendezési és felszerelési tárgyakért, árukért és egyéb vagyontárgyakért a Főnix semmilyen jellegű felelősséget nem vállal.
4. A vásár területén talált tárgyakat a Szervező részére dokumentáltan kell leadni.
5. Rendkívüli események esetén a vásár kiürítésére eseti kiürítési terv áll rendelkezésre, mely a bérleti szerződés melléklete. Az eseti kiürítési terv rendeltetése, hogy biztosítsa vészhelyzet esetén a vásár területének kiürítését, az ott tartózkodók elhelyezését, illetőleg biztonságos útvonalon történő kimenekítését. Az eseti kiürítési tervben foglaltak elrendelésére Hajdú-Bihar megyei Katasztrófavédelmi Igazgatóság utasítása alapján a Főnix Rendezvényszervező Közhasznú Nonprofit Kft. ügyvezetője jogosult.

Debrecen, 2019. 10. 16.

 Főnix Rendezvényszervező Közhasznú

 Nonprofit Kft.